Rikunarita-ORG/Wikinium huggingface dataset:
# კუპერ-ჰიუიტის მუზეუმი

**კუპერ-ჰიუიტი, ეროვნული დიზაინის მუზეუმი** (The Cooper-Hewitt, National Design Museum) — აშშ-ის დიზაინის ისტორიისა და თანამედროვე დიზაინის ეროვნული მუზეუმი. ეს ერთადერთი მუზეუმია აშშ-ში, რომლის კოლექცია მთლიანად დიზაინს ეთმობა. მუზეუმი ნიუ-იორკში, მეხუთე ავენიუზე და აღმოსავლეთ 91-ე ქუჩაზე მდებარეობს (მუზეუმთა მილზე) და სმითსონიური ინსტიტუტის ნაწილია. მუზეუმი წარმოადგენს ყოველწლიურ ეროვნული დიზაინის ჯილდოს ათ კატეგორიაში „ამერიკული დიზაინის საუკუთესო ნიმუშებისთვის“.

## რესურსები ინტერნეტში

* კუპერ-ჰიუიტი, ეროვნული დიზაინის მუზეუმის საიტი (ინგლისური)
# უინსლოუს სახლი (რივერ ფორესტი, ილინოისი)

**ვინსლოუს სახლი** -ფრენკ ლოიდ რაიტის მიერ დაპროექტებული სახლი, რომელიც მდებარეობს ოვერნ პლეისის 515 ნომერში, რივერ ფორესტი, ილინოისი. აშენდა 1894–95 წლებში და იყო მისი, როგორც დამოუკიდებელი არქიტექტორის, პირველი მნიშვნელოვანი შეკვეთა. მიუხედავად იმისა, რომ დიზაინი ვალშია ადრინდელი ჯეიმს ჩარნლის სახლის მიმართ, რაიტი ყოველთვის მიიჩნევდა ვინსლოუს სახლს მისი კარიერისთვის უაღრესად მნიშვნელოვნად. 1936 წელს, როდესაც მას იხსენებდა, მან ის აღწერა, როგორც „პირველი 'პრერიის სახლი'“.

| უილიამ ჰ. უინსლოუს სახლი |
| --- |
|  |
| ﻿ / ﻿ |
| დაარსდა |
აპრილი 17, 1970 წ. |
| ქვეყანა |  ამერიკის შეერთებული შტატები |
| მდებარეობა | რივერ-ფორესტი (ილინოისი)  |
|  |

პირველი მფლობელი, უილიამ უინსლოუ, რაიტის ჩიკაგოელი კლიენტების სამაგალითო იყო, რომლებსაც არქიტექტორი აღწერდა, როგორც „ამერიკელ ბიზნესმენებს ხელუხლებელი ინსტინქტებითა და იდეალებით“. დეკორატიული რკინის ნაკეთობების მწარმოებელი უინსლოუ მოგვიანებით რაიტთან ერთად მუშაობდა არაერთ საგამომცემლო პროექტზე, კერძოდ, ჯონ კიტსის „წმინდა აგნესის წინა დღეს“ (1896) და უილიამ ს. განეტის „მშვენიერი სახლი“ (1896–97). მამაკაცები პირველად გაიცნეს უინსლოუს ურთიერთობის შედეგად Adlerთან და Sullivan-თან, რაიტის ყოფილ დამსაქმებლებთან. ის დეკორატიული რკინის ბიზნესით იყო დაკავებული და მისმა ფირმამ რაიტის წინა დამსაქმებლისთვის კარსონ პირი სკოტის შენობის ფასადი გააკეთა. ადლერი და სალივანი არ იყვნენ დაინტერესებულნი საცხოვრებელი არქიტექტურული სამუშაოების შესრულებით, ამიტომ უინსლოუმ რაიტს მიმართეს.

სახლის დიზაინი რაიტის მენტორის, ლუი სალივანის ნამუშევრებითაა შთაგონებული და მომდევნო ათწლეული რაიტის მიერ აშენებული „პრერიის სკოლის“ მოწიფული შენობების პროგნოზს წარმოადგენს. ფართო კარნიზებით დაფარული დაბალი დახრილი სახურავის ქვეშ განთავსებული სახლი სიმეტრიულია და ჰორიზონტალურად დაყოფილია ქვის მონაკვეთად, ოქროს რომაული აგურის მონაკვეთად და სალივანის სტილის ორნამენტებით მოპირკეთებულ ტერაკოტას ფრიზად.
 მშვიდი და დაბალანსებული წინა ფასადისგან განსხვავებით, უკანა მხარე არარეგულარული გეომეტრიული ფორმების მასას წარმოადგენს. ინტერიერი როგორც რაიტის საკუთარ სახლს, ასევე ჩარნლის სახლს იმეორებს, ცენტრში ბუხრით, რომელიც შესასვლელისკენაა მიმართული, ორივე მხარეს ოთახებით და ფარული მთავარი კიბით.

სახლი ისტორიული ადგილების ეროვნულ რეესტრში 1970 წლის 17 აპრილს შევიდა.
2016 წელს სახლი 1.375 მილიონ დოლარად გაიყიდა. მისი წინა მფლობელის, ადგილობრივი ტელევიზიის გენერალური მენეჯერის, ოჯახი სახლს 57 წლის განმავლობაში ფლობდა.

* ინტერიერი - შესასვლელი დარბაზი
* უინსლოუ ჰაუსის სართულის გეგმა
* უინსლოუს სახლის უკანა ხედი
*

## იხილეთ აგრეთვე

* ფრენკ ლოიდ რაიტის ნამუშევრების სია

## რესურსები ინტერნეტში

* რაიტის მიერ აშენებული სახლები

## სქოლიო
# კუპერ იუნიონი

კოლეჯის მთავარი შენობა.
**კუპერის კავშირი მეცნიერებისა და ხელოვნების განვითარებისთვის** (The Cooper Union for the Advancement of Science and Art) — კერძო დაფინანსების კოლეჯი ქვემო მანჯეტენზე, ნიუ-იორკი. მდებარეობს ისტ-ვილიჯში, კუპერის მეოდანსა და ასტორ პლეისის კუთხეში (მესამე ავენიუ და მე-6-9 ქუჩები). ეს ერთ-ერთი იმ მცირეთაგანია ამერიკულ უმაღლეს სასწავლებელთა შორის რომელიც ყველა მიღებულ სტუდენტს სრული სტიპენდიით აფინანსებს. კუპერის კავშირი ხელვოვნებისა და დიზაინის დამოუკიდებელ კოლეჯთა ასოციაციის წევრია, კონსორციუმის, რომელშიც ერთიანდება აშშ-ის წამყვანი 36 ხელოვნების სკოლა. სასწავლებლის მთავარი აკადემიური მიმართულებაა არქიტექტურა, სახვითი ხელოვნება და ინჟინერინგი.

## რესურსები ინტერნეტში

* ოფიციალური საიტი
# ვულუორზ ბილდინგი

|  |
| --- |
| **ვულუორზ ბილდინგი** Woolworth Building |
| ვულუორზ ბილდინგი
ვულუორზ ბილდინგი იყო მსოფლიოს ყველაზე მაღალი შენობა 1913-დან 1930-მდე.\* |
| **წინამორბედი** | მეტროპოლიტენ ლაიფ ტაუერი |
| **შემდეგი** | 40 უოლ სტრიტი |
| ინფორმაცია |
| **მისამართი** | 223 ბროდვეი, მანჰეტენი, აშშ |
| **სტატუსი** | დასრულებული |
| **აშენდა** | 1913 |
| ტექნიკური დეტალები |
| **სართული** | 241 მ / 60 სართ. |
| კომპანიები |
| **არქიტექტორი** | კას გილბერტი |
| **დამკვეთი** | ვულუორზი |
| \*ცხოვრებისთვის სრულად ვარგისი, ცალკე მდგომი მთავარი შესასვლელიდან უმაღლეს სტრუქტურულ დონემდე; იხ. მსოფლიოს უმაღლესი ნაგებობები სხვა კლასიფ.-თვის. |

**ვულუორზ ბილდინგი** (Woolworth Building) ანუ **ვულუორზის შენობა**, 60 სართულით ერთ-ერთი უძველესი და ყველაზე განთქმული ცათამბჯენია ნიუ-იორკ სიტიში. აშენებიდან 90 წელზე მეტი ხნის შემდეგ ის კვლავაც აშშ-ის 50 ყველაზე მაღალ შენობათა სიაში რჩება, ისევე როგორც 20 ყველაზე მაღალ შენობათა რიგში ქალაქ ნიუ-იორკში.

შენობა ნეო-გოტიკურ სტილშია აგებული არქიტექტორ კას გილბერტის მიერ, 1910 წელს ფრენკ ვულუორზის დაკვეთით, რომელსაც სურდა ბროდვეიზე ახალი შტაბ-ბინის აშენება. შენობა მდებარეობს პარკ პლეისსა და ბარკლეი სტრიტს შორის ქვემო მანჰეტენზე ქალაქის მერიის პირდაპირ. გაიხსნა 1913 წლის 24 აპრილს. თავდაპირველი ჩანაფიქრით შენობა 190.5 მ სიმაღლის უნდა ყოფილიყო, თუმცა საბოლოოდ 241 მ. გახდა; მისი მშენებლობა 13,5 მილიონი დოლარი დაჯდა, რომელიც ვულუორზმა ნაღდი ფულით გადაიხადა.

მისი ბრწყინვალებისა და ევროპულ გოთურ ტაძრებთან მსგავსების გამო გახსნისას მას მყისვე "კომერციის საკათედრო ტაძარი" შეარქვეს, და ის მსოფლიოს უმაღლესი შენობა იყო 1930 წელს კრაისლერ ბილდინგის აშენებამდე. 58-ე სართულზე მდებარე სათვალთვალო ვერანდა ტურისტების გამორჩეული ადგილი იყო 1945 წლამდე.

შენობის მასიური ლითონის კარკასის პროექტი ეკუთვნის ინჟინერ გუნვალდ აუსს. სწრაფმავალი ლიფტები იმდროისთვის ტექნიკის ბოლო გამოძახილი იყო. პირველ მდგმურთა შორის იყვნენ ირვინგ ტრასტ ბანკი და კოლამბია რეკორდსი; ამ უკანასკნელს მისი მთავარი ნიუ-იორკის ჩამწერის სტუდია სწორედ ამ შენობაში ჰქონდა.

შენობა ვულუორზ კომპანიის მფლობელობაში იყო 85 წლის განმავლობაში, 1998 წლამდე, რის შემდეგაც იგი შეისყიდა ვიტკოფ გრუპმა $155 მილიონად.

ნიუ-იორკში 2001 წლის 11 სექტემბერს სულ რამდენიმე ბლოკში განხორციელებული ტერაქტების გამო გაზრდილი დაცვითი ღონისძიებების გატარების შემდეგ შენობის მთავარი ვესტიბიული დამთვალიერებელთათვის მიუწვდომელი გახდა.

## ფოტოგალერეა

|  |  |  |
| --- | --- | --- |
| ვულუორზ ბილდინგი | ღრუბლებს შორის | დეტალი |

## იხილეთ აგრეთვე

* ნიუ-იორკის ცათამბჯენები

## რესურსები ინტერნეტში

* ნიუ-იორკის არქიტექტურა - ვულუორზის შენობა
# ბოვერი

ხედი ჰიუსტონ-სტრიტიდან.
**ბოვერი**, ასევე **ბავრი** (ინგლ. Bowery; /ˈbaʊəri/) — ქუჩისა და მცირე უბნის სახელი მანჰეტენის სამხრეთ ნაწილში, ქალაქ ნიუ-იორკში. უბნის საზღვრებია აღმოსავლეთის მე-4 ქუჩა და ისტ-ვილიჯი ჩრდილოეთით, კანალის ქუჩა და ჩაინატაუნი სამხრეთით, ალენის ქუჩა და ქვემო ისტ-საიდი აღმოსავლეთით და ბოვერი (ქუჩა) და პატარა იტალია დასავლეთით.

1807 წლამდე, როგორც ქუჩა, ბოვერი ცნობილი იყო სახელით "ბოვერი ლეინი" (Bowery Lane) და პიტერ სტაივეზანის ფერმისკენ (ან ბუვერიჯი - bouwerij) მისასვლელი გზის როლს ასრულებდა. ამჟამად ის ჩეთამის ქუჩიდან იწყება სამხრეთით და კუპერის მოედანზე მთავრდება ჩრდილოეთით. მნიშვნელოვანი ქუჩები, რომლებიც ბოვერის კვეთს, არის კანალის ქუჩა, დელანსის ქუჩა, ჰაუსტონის ქუჩა და ბლიკერის ქუჩა. ნიუ-იორკის მეტროს სადგური სახელად "ბოვერი" (J, M და Z ხახები) მდებარეობს ბოვერისა და დელანსის ქუჩების გადაკვეთაზე.

|  |  |  |
| --- | --- | --- |
| გრინვიჩ-ვილიჯი↖
ნოლიტა←
ტრიბეკა↙ | ↑გრამერსი↑
**ბოვერი**
↓ჩაინატაუნი↓ | ↗ალფაბეტ-სიტი
→ქვემო ისტ-საიდი
↘კოოპ-ვილიჯი |

## სქოლიო
# ადმირალის სახლი (გუბერნატორთა კუნძული)

| ადმირალის სახლი |
| --- |
| Admiral's House |
|  ადმირალის სახლი 2020 წლის ივლისში |
| ზოგადი ინფორმაცია |
| არქიტექტურული სტილი |
ბერძნული |
| ქვეყანა |
{{ქვეყნის მონაცემები აშშ
| ქვეყნის დროშა2
| name = აშშ
| variant =
| size =
}} |
| ქალაქი |
ნიუ-იორკი |
| კოორდინატები | ﻿ / ﻿ |
| დაიწყო | 1843 |
|  |

**ადმირალის სახლი** — ისტორიული შენობა, რომელიც მდებარეობს ნოლან პარკის რაიონში, ნიუ-იორკის ნავსადგურში. თავდაპირველად იგი დააპროექტა მარტინ ე. ტომპსონმა ბერძნულ სტილში და დასრულდა 1843 წელს. ადმირალის სახლი შეტანილია როგორც ისტორიული ადგილების ეროვნულ რეესტრში.

## ისტორია

ის 1840 წელს დააპროექტა მარტინ ე. ტომპსონმა ბერძნულ სტილში და მშენებლობა 1843 წელს დასრულდა.
სახლის უკანა მხარე 1936-37 წლებში ჩარლზ ო. კორნელიუსმა გადააკეთა, რომელმაც სახლის თავდაპირველი მწვერვალისებრი სახურავი მოხსნა.

### გამოყენება

გუბერნატორების კუნძულზე განთავსებული იყო აშშ-ის არმიის პოსტი, რომელიც მონაცვლეობით ცნობილი იყო როგორც ფორტ კოლუმბუსი და ფორტ ჯეი და შტაბ-ბინა 1870-იანი წლებიდან 1965 წლამდე, როდესაც შენობა ცნობილი იყო როგორც **კომანდორის საცხოვრებელი** ან საცხოვრებელი 1.
 მაცხოვრებლები იყვნენ:ომარ ნ. ბრედლი, რობერტ ლი ბულარდი, ადნა ჩაფი, ჯონ ჯ. პერშინგი, უოლტერ ბედელ სმიტი, ლეონარდ ვუდი, ჯონათან უეინრაიტი და უინფილდ სკოტ ჰენკოკი.

## რესურსები ინტერნეტში

* ფოტოები

## სქოლიო
# ჩარლზ პარკერი

ჩარლზ პარკერი (1947)
**ჩარლზ „ჩარლი“ პარკერი უმცროსი** (ინგლ. Charles "Charlie" Parker, Jr., დ. 29 აგვისტო, 1920 — გ. 12 მარტი, 1955) — ამერიკელი ჯაზის საქსოფონისტი და კომპოზიტორი, ბიბოპის დამაარსებელი. ცნობილი იყო მეტსახელებით „ჩიორა“ (Yardbird) და „ჩიტი“ (Bird). ეს მეტსახელები ხშირად გამოიყენებოდა მისი კომპოზიციების სახელწოდებებში, მაგალითად „Yardbird Suite“ და „Bird Feathers“.

## რესურსები ინტერნეტში

* ოფიციალური საიტი.
* ჩარლზ პარკერის დისკოგრაფია Discogs-ზე.
# ჯენერალ ელექტრიკის შენობა

|  |
| --- |
| **ჯენერალ ელექტრიკის შენობა** GE Building |
| The GE Building at Rockefeller Center |
| ინფორმაცია |
| **მისამართი** | 30 როკფელერ პლაზა ნიუ-იორკი |
| **სტატუსი** | დასრულებული |
| **აშენდა** | 1933 |
| **დანიშნულება** | ოფისები და სატელევიოზიო სტუდიები (NBC) |
| **სახურავი** | 850 ფუტი (259 მ) |
| **სართული** | 70 |
| კომპანიები |
| **არქიტექტორი** | Associated Architects |

**ჯერენალ ელექტრიკის შენობა** (GE Building) — არტ-დეკოს სტილის ცათამბჯენი როკფელერის ცენტრში, მიდთაუნ მანჰეტენზე, ნიუ-იორკი. 1988 წლამდე ცნობილი, როგორც არ-სი-ეი ბილდინგი (RCA Building), შენობა განთქმულია, მასში განთავსებული სატელევიზიო ქსელის NBC შტაბ-ბინით. 259 მ სიმაღლის 70 სართულის შენობა სიდიდთ მერვეა ნიუ-იორკში და 31-ე აშშ-ში.
# ბროდვეის თეატრი

თეატრები 45-ე ქუჩის გასწვრივ
**ბროდვეის თეატრი** (ინგლ. Broadway theatre; შემოკლ. ბროდვეი) — კომერციული თეატრალური ხელოვნების განსაკუთრებული ჟანრი. ტერმინი მიუთითებს თეატრალურ წარმოდგენებზე 40 მსხვილ პროფესიულ თეატრში 500 ან მეტი ადგილით, რომლებიც თეატრალურ უბანში მდებარეობს (ასევე ერთი თეატრი ლინკოლნ-ცენტრში), მანჰეტენზე, ნიუ-იორკში. ლონდონის უესტ-ენდის თეატრთან ერთად ბროდვეის თეატრი ინგლისურენოვან მსოფლიოში კომერციული თეატრის უმაღლეს დონეს წარმოადგენს.

ბროდვეის თეატრალური უბანი ნიუ-იორკის პოპულარული ტურისტული ღირსშესანიშნაობაა. ბროდვეის ლიგის თანახმად, ბროდვეის წარმოდგენებზე 2009-2010 წლის სეზონზე $1.02 მილიარდის ღირებულების ბილეთები გაიყიდა.

## რესურსები ინტერნეტში

* შეგიძლიათ იხილოთ მედიაფაილები თემაზე **„ბროდვეის თეატრი“** ვიკისაწყობში.
* ბროდვეის ინტერნეტ-მონაცემთა ბაზა.
* Broadway.com ბროდვეის თეატრი.

## სქოლიო
# Internet Archive

| Internet Archive |
| --- |
|  |
| საიტი | Archive.org |
| კომერციულობა |
არა |
| საიტის ტიპი |
ელექტრონული ბიბლიოთეკა |
| ხელმისაწვდომი ენა |
ინგლისური |
| დამფუძნებელი |
ბრიუსტერ კეილი |
| გაეშვა |
12 მაისი, 1996 (1996-05-12) |
| Alexa-ს რეიტინგი |  260 (ოქტომბერი, 2016) |
| ამჟამინდელი სტატუსი |
აქტიური |

**Internet Archive** (ქართ. ინტერნეტ არქივი) — არაკომერციული ელექტრონული ბიბლიოთეკა, რომელიც დაფუძნდა 1996 წელს სან-ფრანცისკოში, ბრიუსტერ კეილის მიერ. არქივი აგროვებს ვებგვერდების ასლებს, გრაფიკულ მასალებს, ვიდეო-აუდიო ჩანაწერებს, სურათებს, ვიდეო თამაშებს და პროგრამულ უზრუნველყოფას. იგი მოიცავს 3 მილიონამდე საერთო მოხმარების წიგნს. Internet Archive უზრუნველყოფს მოძიებული მასალების გრძელვადიან არქივაციას და თავის მონაცემთა ბაზაზე უფასოდ წვდომას პუბლიკისთვის. მისი მიზანი არის ცივილიზაციის კულტურულ-ისტორიული ფასეულობების შენარჩუნება ინტერნეტის ეპოქაში და ელექტრონული ბიბლიოთეკის შექმნა და მხარდაჭერა. 2014 წლის მონაცემით, არქივის მოცულობა შეადგენდა 15 პეტაბაიტს, ხოლო 2016 წლის მონაცემით იგი მოიცავს ვებგვერდების 502 მილიარდ ასლს.

არქივი მომხმარებლებს აძლევს ციფრული მასალების ატვირთვა/ჩამოტვირთვის საშუალებას, თუმცა მონაცემების უმეტესობა გროვდება ავტომატურად, სხვადასხვა საძიებო სისტემების მეშვეობით. მისი ვებარქივია Wayback Machine, რაზეც ხელმისაწვდომია საიტების 150 მილიარდამდე სკრინშოტი.

ბიბლიოთეკის ყოველწლიური ბიუჯეტი არის 10 მილიონი ამერიკული დოლარი და შემოსავალს ღებულობს სხვადასხვა წყაროებიდან: გრანტები, შემოწირებულობები და ა.შ. შტაბ-ბინა მდებარეობს სან-ფრანცისკოში, კალიფორნია და ჰყავს 200-მდე თანამშრომელი, რომელთა უმეტესობა მუშაობს წიგნების სკანირების ცენტრში. არქივს აქვს მონაცემთა ცენტრები კალიფორნიის სამ ქალაქში: სან-ფრანცისკო, რედვუდ-სიტი, რიჩმონდი. იგი არის International Internet Preservation Consortium-ის წევრი (ბიბლიოთეკების საერთაშორისო ორგანიზაცია). 2007 წელს ოფიციალურად მიენიჭა ბიბლიოთეკის სტატუსი.

## ლიტერატურა

* Kahle, Brewster (1996 ნოემბერი). „Archiving the Internet“. *Scientific America*. შეამოწმეთ თარიღის პარამეტრი `|date=`-ში (დახმარება)
* Kahle, Brewster.  (6 ნოემბერი, 2013) Scanning Center Fire — Please Help Rebuild.
* Lepore, Jill (26 იანვარი, 2015). „The Cobweb“. *The New Yorker*. შეამოწმეთ თარიღის პარამეტრი `|date=`-ში (დახმარება)
* Ringmar, Erik (10 აპრილი, 2008). „Liberate and Disseminate“. *Times Higher Education Supplement*. შეამოწმეთ თარიღის პარამეტრი `|date=`-ში (დახმარება)

## რესურსები ინტერნეტში

ვიკისაწყობში არის გვერდი თემაზე:
Internet Archive ოფიციალური საიტი
* ოფიციალური ბლოგი
* Internet Archive საიტზე Wayback Machine
* Internet Archive (რეკურსიული არქივი)

## სქოლიო
# საერთაშორისო ორგანიზაცია

**საერთაშორისო ორგანიზაცია** — სახელმწიფოთაშორისი, მთავრობათშორისი ან არასამთავრობო ხასიათის მუდმივი გაერთიანება, შექმნილი საერთაშორისო შეთანხმების საფუძველზე, საერთაშორისო პრობლემების ერთობლივად გადასაჭრელად. ამ ტერმინით ძირითადად აღნიშნავენ სახელმწიფოთაშორისსა და მთავრობოთაშორის ორგანიზაციებს, როგორიცაა გაერო, ევროპის საბჭო, მსოფლიო სავაჭრო ორგანიზაცია და მისთ. ამგვარი ორგანიზაციების საქმიანობის სფერო და მიზნები საზოგადოების ინტერესშია, თუმცა ზოგიერთი მათგანი უფრო სპეციფიკური მიზნისთვის არის შექმნილი (მაგ. ოპეკი).

## რესურსები ინტერნეტში

* საერთაშორისო ორგანიზაციების ბაზა დაარქივებული 2013-04-06 საიტზე Wayback Machine.
# ტელეკომუნიკაცია

სატელეკომუნიკაციო ანძები სენაკში, ეკის მთაზე
**ტელეკომუნიკაცია**, იგივე **ელექტრული კავშირგაბმულობა** ან **ელექტრული კავშირი** — ინფორმაციის გადაცემა გარკვეულ მანძილზე ელექტრომაგნიტური სიგნალების გამოყენებით. ინფორმაციის გადასაცემად ძირითადად გამოიყენება ელექტრული ან ოპტიკური კაბელები და რადიოკავშირი.

უძველესი დროიდან ადამიანები შეტყობინების გადასაცემად იყენებდნენ ოპტიკურ მოვლენებს (სიგნალებს), მაგალითად კოცონებს. ამ სიგნალების თანამედროვე სახეებია ოპტიკური სიგნალები, რომლებიც ოპტიკურ-ბოჭკოვანი კაბელებით გადაიცემა. ელექტროობის აღმოჩენის შემდეგ შეტყობინებები გადაიცემა ელექტრული სიგნალების საშუალებით, ეს სიგნალები გაივლიან ძირითადად ელექტრულ სადენებს (კაბელებს) ან რადიო სარელეო არხებს. ელექტრული კავშირგაბმულობა ახდენს ინფორმაციის მიღება-გადაცემას ტელეგრაფის, ტელეფონის, რადიომაუწყებლობის, ტელევიზიისა და სხვათა მეშვეობით. განასხვავებენ ასევე **საფოსტო კავშირს**, რომელსაც საფუძველი ჩაუყარა წერილობითმა ინფორმაციამ, საფოსტო კავშირი ინფორმაციის მიღება-გადაცემას ფოსტის საშუალებით ახდენს.

## რესურსები ინტერნეტში

* ტელეკომუნიკაცია — საბიბლიოთეკო ტერმინების განმარტებითი ლექსიკონი
# კაცუსიკა ჰოკუსაი

| კაცუსიკა ჰოკუსაი |
| --- |
|  |
| დაიბადა | 31 ოქტომბერი, 1760(1760-10-31)  |
| დაბადების ადგილი | Honjo |
| გარდაიცვალა | 10 მაისი, 1849(1849-05-10) (88 წლის) |
| გარდაცვალების ადგილი | Asakusa |
| ჟანრი | უკიო-ე  და პორტრეტი  |

**კაცუსიკა ჰოკუსაი** (იაპონ. 葛飾北斎 , დ. 31 ოქტომბერი, 1760 — გ. 10 მაისი, 1849) — იაპონელი გრავიორი და მხატვარი. უკიიო-ს სკოლის უდიდესი წარმომადგენელი. მასზე გავლენა მოახდინა შუა საუკუნეების ჩინურმა პეიზაჟმა. 1780 წლიდან ქმნიდა ილუსტრაციებს, მხატვრულად გააფორმა 500-მდე წიგნი. უნიკალურ ფერად გრავიურებს ქმნიდა ხეზე. ამ მხატვრის გრავიურების ციკლი „ფუძიამის ოცდათექვსმეტი ხედი“, რომელშიც შედის „ზღვის ტალღებში კანაგავას სანაპიროსთან“ საქვეყნოდ არის ცნობილი.

კანაგავას დიდი ტალღა
## ლიტერატურა

* *მსოფლიოს დიდი ატლასი, გვ. 133, თბ., 2009.*

## სქოლიო
# Instagram

| ინსტაგრამი Instagram |
| --- |
|   |
| საიტი |
Instagram |
| საიტის ტიპი |
ფოტო და ვიდეო |
| ხელმისაწვდომი ენა |
25 ენა |
| შინაარსის ლიცენზია |
უფასო |
| მფლობელი |
Meta Platforms |
| შემქნელი |
კევინ სისტრომი, მაიკ კრიგერი (Burbn, Inc.) |
| გაეშვა |
6 ოქტომბერი 2010 |
| Alexa-ს რეიტინგი |  27 (თარგი:As of) |
| ამჟამინდელი სტატუსი |
აქტიური |
| მუშაობს: iOS 7.0 და უფრო გვიანი; Android 2.2 და უფრო გვიანი Windows Phone 8 |

**ინსტაგრამი** (ინგლ. Instagram) — უფასო ფოტო და ვიდეო გაზარიების საშუალება, სოციალური ქსელის ელემენტებით, რომელიც საშუალებას იძლევა განათავსოთ თქვენი ფოტო და ვიდეო მასალა.

2012 წელს კომპანია Facebook-მა შეიძინა 1 მილიარდ დოლარად.

## სქოლიო
# Intel

ინტელის ლოგო
კორპორაცია **ინტელი** (ნასდაქი: INTC), დაფუძნდა 1968 წელს, როგორც **ინტ**ეგრირებული **ელ**ექტორნიკის კორპორაცია, ამერიკაში მდებარე მულტინაციონალური კორპორაცია, კარგად ცნობილი მიკროპროცესორებისა და ინტეგრირებული ლოგიკური პანელების დიზაინითა და წარმოებით. ინტელი ასევე აწარმოებს ქსელურ კარტებს, მეინბორდის ჩიპსეტებს, კომპონენტებსა და სხვა მოწყობილობებს. ინტელს მოწინავე კვლევითი პროექტები აქვს ნახევარგამტართა წარმოების ყველა სფეროში.

## რესურსები ინტერნეტში

ვიკისაწყობში არის გვერდი თემაზე:
Intel ინტელის ოფიციალური საიტი

**ვიდეო კლიპები ინტელის არხი YouTube-ზე